محمد علینین طرح و تابلولاری تخمیناً بیر میلیون دلارا ساتیلدی
ان چوخ گؤزلهنیلهن ایشلردن بیری اولان "آری کیمی سانج"، ساتیش اؤنجهسی تخمینلرین اون قاتیندان چوخا، ۴۲۵ مین دلارا ساتیلدی
مشهور بوکسچو محمد علینین طرحلری و تابلولاریندان اولوشان نادیر بیر کلکسیون، آچیق آرتیرمادا تخمیناً ۱ میلیون دلارا ساتیلدی.
بیبیسیدهکی خبره گؤره، آمریکا بیرلشمیش دؤولتلرینین نیویورک شهریندهکی بونهامس مزایده ائوینده تخمیناً ۲۶ صنعت اثری ساتیشا چیخدی.
ان چوخ گؤزلهنیلهن ایشلردن بیری اولان "آری کیمی سانج"، ساتیش اؤنجهسی تخمینلرین اون قاتیندان چوخا، ۴۲۵ مین دلارا ساتیلدی.
اثرلر، علینین ایلک اوچ رسمینی ۱۹۷۷ده بوستونداکی بیر دؤیوشدن سونرا چکدیگینی سؤیلهیهن صنعت کلکسیونچوسو و یولداشی رودنی هیلتون براون طرفیندن ساتیشا چیخاریلدی و گؤزلهنیلهنین اوچ قاتینا، توپلامدا ۹۴۵ مین ۵۲۴ دلارا ساتیلدی.
رویترزه گؤره، ۱۹۷۹دا تابلودا قیرمیزی، آغ و گؤی رنگلرینین اوزرینه "سنی سئویرم آمریکا" یازان تابلو ۱۵۰ مین دلارا ساتیلارکهن، ۱۹۶۷ده کئچهلی قلمله اسلام ایله خریستیانلیغی مقایسه ائدن بیر طرح ۲۴ مین دلارا ساتیلدی.
مشهور بوکسور علی، ۲۰۱۶دا پارکینسون خستهلیگی سببی ایله ۷۴ یاشیندا حیاتینی ایتیردی.
ایلگیلیلی خبرلر
تورکیهده، ۱۲ مین ایللیک معبد اورتایا چیخاریلدی
بؤلگه، تاریخ بویونجا سومر، آکاد، بابل، هیتیت، آسور، اورارتو، روما، عباسی، سلجوقلو و عثمانلینین دا آرالاریندا اولدوغو ۲۵ مدنیته ائو صاحبلیگی ائتدی
بیژن مرتضوی تورکیهده کنسرت وئرهجک
مرتضوی، بستهلهدیگی دؤرد یئنی اثری ده ایلک دفعه بو کونسرتده جانلی اولاراق اجرا ائدهجک
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab